text: كاتو الشوكولا مع صوص مايونيز الشوكولا
text: #000003
text: هل الوصفة اتعلمتها من بدور , مرت أخي , دقتها عندها باخر مرة كنا عندهن , و كان الكاتو ناعم و طري و عم يدوب بالتم دوبان و لما حضرت الوصفة اكتشفت انو كمان بيعطينا كمية كبيرة , و بتوفي مع عيلة متل عيلتي الي بتعشق الحلويات
text: #000006
text: و رح قدم معه صوص خطير , صوص سري , صوص كتير مميز . و حطي جنب مميز شي مية كتير لحتى يعطيه حقه , يمكن هي اكتر وصفة بحضرها بمطبخي , على الاغلب دوما عندي منها مرطبان جاهز لحتى قدمه مع الكاتو , و ممكن لعصرونية سريعة مع بسكويتات .
  المايونيز على اد مو سهل ممكن اصغر واحد بالعيلة يحضره و انا عم خلي بنوتاتي يحضروه . انو بيفرحوا لان عم يساعدوا ماما بالمطبخ , و عم يحضروا شي يممي , و انا بكون مطمنة عليهن لان ما في نار أو شي ممكن يأذيهم لا سمح الله , كل المقادير بالخلاط و اضربي لحتى تفشي قلبك من شي حدا زاعجك , و رح تشوفي ادام عيونك سحر حلو , من شي سايل و سايط و ما اله قوام مع الخفق رح يصير صوص ناعم سميك و لمعته حلوة , كانو موجات صغيرة و شهية من الشوكولا عم تستنى حدى يسبح فيها
  أنا عم استعمل كاكاو هولندية , هيك بمجرد ما تفتحي المرطبان بتحسي حالك قرطتي شي لقمتين من لوح شوكولا طيبة , انت استخدمي افضل نوعية عندك لان هي اساس الطعمة . شي تاني , الافضل انك تستعملي افضل نوعية زيت , لان مرة استعملت نوعية مدري شو , قام طلع الصوص شي بين الشوكولا و البطاطا المقلية , و لحتى يكون الصوص كامل الاوصاف , عم حط كل المقادير بمرطبان كبير و عم استخدم الخلاط العامودي , و بنفس المرطبان عم احفظ الصوص , تكتين و خلصنا .. ..
text: #000007
text: بشر برتقال،بشر ليمون،بيض،حلويات،حليب،زبدة،شوكولا،كاتو،كاكاو،كريمة تزيين،كيك،وصفة سهلة
  وصفات تانية ممكن تعجبك
text: #000008
text: بشر برتقال،بشر ليمون،بيض،حلويات،حليب،زبدة،شوكولا،كاتو،كاكاو،كريمة تزيين،كيك،وصفة سهلة
text: #000009
text: وااااااو يامنى شو هادبغيب وبرجع بلاقي شي بيطير العقل ماشاء الله
  وعجبتني شغلة مايونيز الشوكولا كتير لان كتير احيان بحتار شوبدي زين الحلو
  بدي اسألك بيصير حضر المايونير بخلاط العصير ولا خلاط خفق البيض؟؟
text: #000013
text: عنجد وصفه رائعه كتير عجبتني قصة مايونيز الشوكولا وحسيتها اختراع مبتكر وذكي ^_^ يسلمو ايديكي يا رب يعطيكي كل الصحه والعافيه ويباركلك بكل شي
  شكرا كتير على كل الوصفات وهالموقع عنجد كنز ما في شي بعملو ما بزبط :zzz
text: #000014
text: الله يسلم أيديك أنا بعمل هاد الكاتو دايما بس بحط بدل الزيت قالب زبدة وبعمل نفس الصلصة بس بالزبدة كمان. بس بعرف اسمه كاتو تركي والعيلة كلها أخذت الوصفة من عندي لأني كتير بيطلع طيب وكلهم حبوه وما صدقوا انو شغل بيت. احيانا بعمله بلا كاكاو وبدهن الوجه بقشطة وفوقها بسكويت سادة مطحون وكمان بيطلع شي لذيذ . أنا كتير بحبك وبحب طبخاتك الله يديمك النا ولعيلتك وأولادك.من وقت ما تعرفت على موقعك ما بقى ادخل على موقع طبخ غيره دلني عليه أخي بيكون رفيق ابن خالتك.
text: #000016
text: كتيررر حبيت فكرة الزبدة رح جربها باقرب وقت ان شاء الله
  لا الكاتو ما بيفرط و بيبقى متماسك و شي قطاايف
text: #000019
text: شو هالصووورة اللي بتخلي الواحد يترك اللاب توب ويركض عالمطبخ يعملو , الله يسلم ايديكي والصوص هالوصف شكلو بيدووب رح نجربها بأقرب فرررصة مشتهية على وصفة كاتو شوكولا تكون مميزة وهي هيك شكلها
text: #000020
text: هالوصفة ذكرتني بوصفة لاحدى الاخوات في موقع تاني اسمها كيكة شوكولا والصوص منها وفيها وهالكيكة فعلا هشة كتير ورائعة وسهلة التحضير والصوص اللي بيتاخد منها قبل اضافة البيض بيشبه كتير صوص المايونيز اللي مذكور هون وفعلا هالصوص طيب كتير ومو طبيعي انا ضفت عليه بعض التعديلات انو صرت بعد ماطالعه من الخلاط حطه على حمام مائي وهاد حسيته عم يعطيه طعم ولمعة اكتر واخر مرة دوبت معه شوكولا جالكسي فكان رائع ولمعته رهيبة بس طبعا (فول اوف كالوريز)
  الوصفة اذا بتسمحيلي اني اكتبها برد تاني اذا حبيتي او حدا حب يجربها؟
text: #000026
text: حلوة الخدعة ياقمر والله طول ماعم بقرا اتخيل طعم المايونيز وكيف بيصير التقاء المالح بالحلو المايونيز مع الشيكولا راح عقلي لبعيد ذكائي بيخوني بعد يوم طويل وعريض من العمل برا وداخل البيت وحسيت اني تعبت من التخيل وخلاص بدوق بالصورة هههههههههه
  شكل الكاتو رائع ومشهي الف صحة وهنا
  كيك الشيكولا هو الكيك المفضل لياسمينتي الحبيبة
  وكل ماكان ريتش بالشيكولا والصوص حواليه كلما كانت باسعد حالاتها
  الصوص بحط بودرة شيكولا نوع خام ممتاز مع سكر وحليب وملعقة طعام واحدة زيت واضافة ملعقة طعام من العسل الاسود لطعم غني ورائع ويسمى ايضا قصب السكر الاسمر وهو غني بالحديد وهو ماضيفه ايضا لمزيج الكيك لتحصلي على طعم يشبه كاتو الكافيهات الراقية
  الف صحة وهنا يااميرة الكاتو الموقع ماشاء لله غني ومتجدد بوصفات الكيك المميز ماشاء الله ولا حول ولاقوة الا بالله
text: #000029
text: اهلين منى. كيفك حبيبتي? والله اشتقتلك و للموقع كتييييير. صارلي كام يوم جاي عابالي شي تشوكليت كيك او بلاك فوريست كيك. يعني هيك شي هش و خفيف. الوصفه ممتااازه. شكلو بيجنن ماشاالله! راح اجربه عن قريب باذن الله. يسلموا ايديكي يا حلوه.
text: #000033
text: منى قررت أحط تلت بيضات خاصة انو حجم الكاسة هون كبير. طلع الكيك حلة و لذيذ، و لو كنت أتمنى لو نفش شوية كمان. كأنو ما مذكور كمية البيكنغ باودر بالوصفة.
text: #000036
text: بالنسبة لمايونيز الشوكولا كمان طلع كتير لذيذ، بس ما بعرف شلون لازم يطلع قوامو، حسيتو طلع شوي رخو، يمكن ما صبرت على الخفق، قمت مشان السرعة حكيت فيه نص موزة و مشي الحال بنكهة أخرى.
text: #000037
text: رح أبعتلك الصورة للكروب، زينا الكيكة بزينة كتييييير مميزة، و فيها شيء من الشر!
text: #000038
text: مدام منى شكرا كتيييييييييييير هاي اول وصفة بجربا وكتيييييير طييييبة بس سؤال انا خفس وقت طالعتو انا اول مرة بجرب كيك وحبيت اسأل
text: #000042
text: شكرا كتييييير مدام منى اول مرة بجرب اعمل كيك وكتيييير طيب بس بعد ما طالعتو خفس حبيت اعرف ليش
text: #000043
text: هلا اختي منورة و مشرفة
  خفس معناها كان لازم تتركيه اكتر بالفرن , ممكن تخليه كمان 5 أو 10 دقايق
text: #000044
text: حبيبتي قد ايه نحط بيكينج باودر و الصينية عندي مدورة مقاس 20 24 26 28 دي مقاس كم :sigh
text: #000046
text: اسفة ماعندي20 عندي 22 والله تعبتك معايا :sigh :upset
text: #000047
text: نزيهة كل كوب طحين بده ملعقة صغيرة بيكنغ بودر , اما بالنسبة للصواني فمو متذكرة على الظبط , بس اتوقع انو لازم تستعملي قياس 28 سم , بكل الاحوال ما تخلي مزيج الكيك و هو ني يملي اكتر من نص القالب
text: #000048